CELEX: 32011D0462
Language: sk
Date: 2011-07-25 00:00:00
Title: 2011/462/EÚ: Rozhodnutie Komisie z  25. júla 2011 o zamietnutí dvoch žiadostí o zápis do Registra chránených označení pôvodu a chránených zemepisných označení podľa nariadenia Rady (ES) č. 510/2006 [Eilenburger Sachsenquelle (CHOP)], [Eilenburger Sanusquelle (CHOP)] [oznámené pod číslom K(2011) 5251]

26.7.2011   
            
            
               SK
            
            
               Úradný vestník Európskej únie
            
            
               L 194/34
            
         ROZHODNUTIE KOMISIE
   z 25. júla 2011
   o zamietnutí dvoch žiadostí o zápis do Registra chránených označení pôvodu a chránených zemepisných označení podľa nariadenia Rady (ES) č. 510/2006 [Eilenburger Sachsenquelle (CHOP)], [Eilenburger Sanusquelle (CHOP)]
   [oznámené pod číslom K(2011) 5251]
   (Iba nemecké znenie je autentické)
   (2011/462/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 6 ods. 2 druhý pododsek,
   keďže:
   
               (1)
            
            
               Nemecko oznámilo Komisii 5. novembra 1999 dve žiadosti o zápis do registra podľa článku 5 nariadenia Rady (EHS) č. 2081/92 (2), ktoré sa týkali dvoch názvov minerálnych vôd uvedených v prílohe. Tieto názvy sa však neuvádzajú v zozname prírodných minerálnych vôd uznávaných členskými štátmi (3) v súlade s článkom 1 smernice Európskeho parlamentu a Rady 2009/54/ES z 18. júna 2009 o využívaní a uvádzaní na trh prírodných minerálnych vôd (4). V dôsledku toho sa tieto názvy na vnútornom trhu nemôžu považovať za uznané ako predajné minerálne vody, a teda by sa nemali zapísať do registra.
            
         
               (2)
            
            
               Vzhľadom na uvedené skutočnosti by sa mali zamietnuť žiadosti o zápis do registra uvedených dvoch názvov, ktoré sa uvádzajú v prílohe k tomuto rozhodnutiu.
            
         
               (3)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre chránené zemepisné označenia a chránené označenia pôvodu,
            
         PRIJALA TOTO ROZHODNUTIE:
   Článok 1
   Žiadosti o zápis názvov, ktoré sa uvádzajú v prílohe k tomuto rozhodnutiu, do registra sa zamietajú.
   Článok 2
   Toto rozhodnutie je určené Nemeckej spolkovej republike.
   
      V Bruseli 25. júla 2011
      
         
            Za Komisiu
         
         Dacian CIOLOŞ
         
            člen Komisie
         
      
   
   
      (1)  Ú. v. EÚ L 93, 31.3.2006, s. 12.
   
      (2)  Ú. v. ES L 208, 24.7.1992, s. 1.
   
      (3)  Ú. v. EÚ C 54, 7.3.2009, s. 7.
   
      (4)  Ú. v. EÚ L 164, 26.6.2009, s. 45.
   
      PRÍLOHA
      
         Prírodné minerálne vody a pramenité vody
      
      NEMECKO
      Eilenburger Sachsenquelle
      Eilenburger Sanusquelle